2. melléklet az előterjesztéshez

**Budaörs Város Önkormányzata Képviselő-testületének**

**…/2020. (….) önkormányzati rendelete**

**a piac nyitva tartásáról és a 40/2020. (III.11.) Korm. rendelet által elrendelt veszélyhelyzet alatt a polgármester által alkotott egyes önkormányzati rendeletek hatályon kívül helyezéséről**

Budaörs Város Önkormányzatának Képviselő-testülete – figyelemmel az egészségügyről szóló 1997. évi CLIV. törvény 232/D. § (3) bekezdésére – az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében és meghatározott feladatkörében eljárva a következőket rendeli el:

**1. §**

A Magyar Piac Szövetkezet által Budaörs Város Önkormányzatával kötött közterület-használati szerződés (a továbbiakban: szerződés) alapján a Budaörs, 1036/67 hrsz.-ú ingatlan szerződésben meghatározott területrészén üzemeltetett helyi termelői piac a szerződésben meghatározott napokon 6.00 óra és 14.00 óra közötti időben tarthat nyitva.

**2. §**

Ez a rendelet a kihirdetését követő napon lép hatályba.

**3. §**

Hatályát veszti

*a)* részleges települési zárlat elrendeléséről szóló 9/2020. (IV.11.) önkormányzati rendelet,

*b)* a helyi védelmi intézkedésekről szóló 10/2020. (V.06.) önkormányzati rendelet,

*c)* a piac nyitva tartásáról és látogatásának rendjéről szóló 11/2020. (V.14.) önkormányzati rendelet.

Budaörs, 2020. június

|  |  |
| --- | --- |
| **Wittinghoff Tamás**  **polgármester** | **dr. Bocsi István**  **jegyző** |

**Általános indokolás**

*A veszélyhelyzet kihirdetéséről szóló 40/2020. (III. 11.) Korm. rendelet* szerint 2020. március 11. napjának 15. órájától június 17. napjának 24. órájáig eltelt időszakban Magyarország egész területén veszélyhelyzet állt fenn, amely időszak alatt – *a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény* 46. § (4) bekezdésének megfelelően – a települési önkormányzat képviselő-testületének feladat- és hatáskörét a polgármester gyakorolta.

A veszélyhelyzet alatt Budaörs Város polgármestere 8 db önkormányzati rendeletet alkotott. A veszélyhelyzet megszüntetése után a Képviselő-testület feladat- és hatásköre, hogy azon polgármesteri döntések közül, melyeken még lehetséges (pl. a végrehajtása még folyamatban van), vagy éppen szükséges (indokoltságuk a veszélyhelyzet megszüntetésével csökkent, vagy megszűnt), döntsön a hatályon kívül helyezésről, vagy módosításról (célszerűtlen, illetve nincs törvényi kötelezettség a hatályban tartásról való döntésre).

**Részletes indokolás**

**Az 1. §-hoz**

A járványügyi készültség bevezetéséről szóló 283/2020. (VI. 17.) Korm. rendelet Magyarország egész területére – a veszélyhelyzet megszűnésével egyidejűleg – egészségügyi válsághelyzet elrendelésével járványügyi készültséget vezetett be. Az egészségügyről szóló 1997. évi CLIV. törvény 232/D. § (3) bekezdése szerint egészségügyi válsághelyzetben a települési önkormányzat képviselő-testülete eredeti jogalkotói hatáskörben kiadott rendeletével szabályozhatja a települési önkormányzat területén működő piac, vásár, illetve a piac, vásár területén működő üzletek nyitva tartásának szabályait. A piac nyitva tartásáról és látogatásának rendjéről szóló 11/2020. (V.14.) önkormányzati rendeletnek a nyitva tartásra vonatkozó rendelkezése e rendeletbe kerül.

**A 2. §-hoz**

Hatályba léptető rendelkezés.

**A 3. §-hoz**

Hatályon kívül helyezi azon – a veszélyhelyzet időszaka alatt alkotott – rendeleteket, melyek hatályban tartása szükségtelen.